2018 yili Rossiyada bo‘lib o‘tadigan jahon chempionati saralash bosqichining KONKAKAF mintaqasida ishtirok etayotgan Meksika terma jamoasi 7-turda Panama terma jamoasini 1:0 hisobida mag‘lubiyatga uchratdi. Bu g‘alaba natijasida meksikalik futbolchilar Rossiyada bo‘lib o‘tadigan mundial yo‘llanmasini muddatidan oldin hal qilib qo‘yishdi. 7 uchrashuvdan keyin 17 ochko to‘plagan terma jamoa keyingi turlarda uchinchi o‘rinda pastga tushib ketmasligi aniq bo‘lib ulgurdi. Natijada, bugungi kunga kelib, JCh-2018 yo‘llanmasini qo‘lga kiritgan jamoalar soni beshtaga yetdi – Rossiya (turnir mezboni), Braziliya, Eron, Yaponiya va Meksika. JCh-2018. saralash. KONKAKAF mintaqasi Meksika – Panama 1:0 (0:0)  Gol: Losano (53).  Meksika: Korona, Arauxo, Ayyala, Reyyes, Ochoa, Guardado, Galyardo, Damm (Losano, 51), Errera, Vela, Ernandes.  Panama: Kalderon, Baloy, Machado, Chen, Devis (Kintero, 28), Godoy, Buitrago, Gomes, Kuper, Ovale, Texada.